Správa zo zahraničnej pracovnej cesty

1.  Účastník ZPC 

Mgr. Marián Zelenák – projekt PoPVaT (CVTI SR)

Ďalší účastníci

z CVTI SR, Lamačská cesta 8/A, 811 04 Bratislava
RNDr. Katarína Teplanová, PhD. – projekt PoPVaT (CVTI SR)

Ďalší účastník zo SR: 
PaedDr. Viera Haverlíková, PhD. (SCHOLA LUDUS)

2.  Zahraničná pracovná cesta

Doba trvania	16.-21.3.2014	
Účel cesty	Svetový summit centier vedy - SCWS2014
	
Názov podujatia	Konferencia - Science centre world summit 2014 (SCWS2014)	
Organizátor	Technopolis, Mechelen - Belgicko 	
Účastníci podujatia	vyše 400 účastníkov z celého sveta z oblasti centier vedy a múzeí	
Miesto konania	Technopolis, the Flemish Science Centre, Mechelen - Belgicko 	
Termín konania	17.-19. marec 2014
	
Financovanie cesty	z projektu Popularizácia vedy a techniky na Slovensku

3.  Rámcový program ZC

16.3. 	4.09 – 20.30	Cesta vlakom Komárno - Bratislava 
Cesta lietadlom Bratislava - Charleroi (Brusel)
Preprava z letiska do Bruselu. (autobus)
Cesta vlakom Brusel - Mechelen.
Presun do Technopolisu (registrácia).
Uvítacie stretnutie.	
17.3.		Úvodný deň konferencie SCWS2014	
	8.00 –
9.55	Presun z hotela do miesta konania konferencie (Technopolis), prehliadka exponátov / centra vedy (Technopolis)
	
	9.55 –
13.30	Zahájenie konferencie, úvodné prednášky (plenárne)	
	13.30-14.45	Spoločný obed, prehliadka exponátov Technopolis	
	14.45-18.00	Paralelné prednášky	
	18.00 –
22.20	Odvoz z Technopolisu do Bruselu.
Prehliadka múzea Natural Science
Spoločná večera v Bruseli - neformálna diskusia
Odvoz späť do Mechelenu.	
18.3.	2. deň konferencie SCWS2014
	
	8.00 –
9.00	Presun z hotela do miesta konania konferencie (Technopolis).
	
	9.00 –
11.15	Plenárne prednášky	
	11:15-12.30	Paralelné prednášky	
	12.30-13.45	Spoločný obed, prehliadka exponátov Technopolis	
	13.45-19.00	Paralelné prednášky, Plenárne prednášky	
	19.00 –
21.30	Spoločná večera, odvoz späť do Mechelenu.	
19.3	3. deň konferencie SCWS2014
	
	8.00 –
9.00	Presun z hotela do miesta konania konferencie (Technopolis).
	
	9.00 –
11.15	Plenárne prednášky - Súčasné a budúce trendy pri využívaní informačných technológií vo vzdelávaní	
	11:15-12.30	Paralelné prednášky - Seriózne hry vo vedeckých centrách	
	12.30-13.45	Spoločný obed, prehliadka exponátov Technopolis	
	13.45-18.50	Paralelné prednášky - Vzdelávanie detí s nízkym rozpočtom, 
Záverečné plenárne prednášky
Odvoz späť do Mechelenu	
20.3.	9.50 –
19.20	Pracovné rozhovory s účastníkmi :
John H. Falk, Ph.D., Director, Center for Research on Lifelong STEM Learning, Oregon State University
Katy Borner, Professor of Information Science
Director, CI for Network Science Center, Curator, Mapping Science exhibit
ďalšími

Presun (vlakom) do Bruselu a následný presun (vlakom) do mesta Charleroi v blízkosti letiska (nocľah).	
21.3.	5.30-
9.15	Preprava na letisko
Cesta lietadlom Charleroi-Bratislava	

4.  Stručný popis programu, hlavné myšlienky a postrehy

V rámci programu vystúpilo niekoľko desiatok speakrov na témy:
- Rastúci dialóg medzi vedeckými centrami, múzeami a vedeckým výskumom 
- Výskum na tému úloh centier vedy:
-	väčšie zapojenie/prepojenie vedcov a verejnosti, 
-	organizovanie spoločných akcií vytvorených aj s pomocou verejnosti, 
-	vo vedeckých centrách vytvoriť funkciu "knowledge broker" - má za úlohu sprostredkovanie informácii cieľovým skupinám,
-	vedecké centrá majú byť súčasťou výskumu,
-	vedci by sa mali zapájať do diskusie v rámci centier vedy hneď od začiatku výskumu.
- Vedecké centrá sú budúcnosťou miest:
-	zapojenie verejnosti do tvorby programu vedeckých centier,
-	centrum ako miesto stretávania sa ľudí - sociálne aktivity (mala by byť na to určená miestnosť),
-	pred vybudovaním centra vedy urobiť prieskum, čo mesto potrebuje a na základe problémov/cieľov mesta vytvoriť rámce obsahu centra vedy,
-	súčasťou centier vedy by mohlo byť celoživotné vzdelávanie.
- Čas na zamyslenie - vyučovanie tak, aby sa zmenil svet (iba diskusia bez prednášok):
-	centrá vedy by mali spolupracovať a učiť sa jedno od druhého

- Myšlienky a postrehy z témy "Všetci robíme aplikácie, ale prečo?"
Z prednášky Roy Campbell (North Carolina Museum of Natural Sciences - USA): 
Poukazovalo sa na výhody mobilných aplikácii napr. pre slabozrakých, kde si užívatelia môžu nastaviť prostredie (výrazné texty, farby aké danému človeku vyhovujú)..
Vo svete je viac ako 285 miliónov ľudí, ktorí majú zrakový problém a 39 miliónov ľudí je slepých.
Až 65% ľudí nad 50 rokov má nejaký zrakový problém. Systém človeka sleduje a ukáže mu kde sa v miestnosti nachádza (mapa) ukáže, ako sa dostane k nejakému exponátu. Funguje na princípe bluetooth vysielačov (iBeacon).
http://support.sas.com/misc/accessibility/

V debate sa vyskytol názor na odpútavanie pozornosti od skutočnej hodnoty exponátov (hrania sa s exponátmi) spôsobené mobilnými aplikáciami.

Prednáška Sébastien Cursan(Cap Sciences - Francúzsko)
Aplikácia má pomôcť k vráteniu sa k obsahu výstavy/exponátov aj po odídení z vedeckého centra, múzea,..
Boli spomenuté body prečo je dobré vyvíjať aplikácie:
- byť v dosahu s obecenstvom aj po skončení návštevy centra,
- ľahká interakcia s obecenstvom - všade a hocikedy,
- ľahšie získanie charakteristík obecenstva,
- získanie ľudí, ktorí radi pracujú s modernou digitálnou technikou.

Na základe získaných informácií zmeniť budúce aktivity, aby viac zohľadňovali potreby komunity. http://www.c-yourmag.net/

Prednáška Martijn Pronk (Rijksmuseum - Holandsko)
Stránka múzea je založená hlavne na obrázkoch. Múzeum má v zbierke vyše 100 tis. obrázkov vo vysokom rozlíšení, mnohé z nich sú na stránke múzea. Stránka je jednoduchá, neobsahuje dlhé texty, texty sa objavia až po kliknutí na nejakú oblasť v obrázku.
V prednáške bola spomínaná problematika veľmi vysokého počtu rôznych rozlíšení displejov na platforme Android.
stránka múzea: https://www.rijksmuseum.nl/
odkaz na aplikáciu: https://play.google.com/store/apps/details?id=nl.rijksmuseum.mmt

Záverečná debata po skončení príspevkov viedla k pomenovaniu problematickej kompatibility s rôznymi operačnými platformami. Aplikácie môžu byť len jednoduché, nejaké náročnejšie operácie nepodporujú, čo má ale aj výhodu, že sa užívateľ nestratí v obsahu. Bola načrtnutá aj problematika veľkého množstva podobných/rovnakých aplikácii - užívateľ sa stratí už pri vyhľadávaní vhodnej aplikácie.
Aplikácie sú viac rozvinuté v Európe ako v USA kvôli lepšiemu internetovému pripojeniu.
Problémom aplikácii je, že ľudia nepremýšľajú o obsahu, ale hneď dostanú hotové informácie, takisto strácajú sociálny/osobný kontakt.

Spomenutá bola aj nutnosť reklamy na aplikáciu.

Do budúcna:
Ľudia očakávajú od aplikácii niečo viac ako len čisté informácie.
Aplikácie umožňujúce vybrať si formu obsahu, napr. pre deti iné informácie ako pre dospelých.

V roku 2020 sa predpokladá, že 60% návštev múzeí a vedeckých centier bude virtuálnych.

Ďalšie témy:
- Súčasné a budúce trendy pri využívaní informačných technológií:
-	moderná technika je súčasťou všetkých oblastí života ľudí (podpora jej využívania),
-	od roku 2007 sa informačné technológie stále viac orientujú na mobilné zariadenia a aplikácie,
-	vedecké centrá by mali rozvíjať kreatívne myslenie, nie len ukázať fakty 
a informácie o fungovaní exponátov, mali by zapájať ľudí do tvorby obsahov,
-	boli prezentované ukážky spracovania dát pomocou máp http://scimaps.org/maps/browse/
-	ľudia by sa mali orientovať na riešenie problémov, ktoré počítač nedokáže vyriešiť (hlavne tvorivosť),
-	bola nastolená aj problematika súčasne problematického šifrovania dát
-	v centrách vedy dajme ľudom nástroje na otvorenie "čiernej skrinky", nie hotové riešenia,
- Seriózne hry vo vedeckých centrách:
-	využitie konzoly kinect v Tokijskom centre - život v roku 2050
-	nastolená problematika ak je hra príliš dlhá, návštevníci iné už nestihnú

- Vzdelávanie detí s nízkym rozpočtom:
-	ukážky finančne nenákladných exponátov a pomôcok

Časové medzery medzi prednáškami som využil na snímanie exponátov k  novému centru vedy, na zber nápadov a materiálov k čiernym skrinkám pre portál scholaludus-online.sk.

5.  Odporúčané závery
Pri kreovaní nového vedeckého centra využiť po spracovaní aj nasnímané foto-video záznamy z vedeckého centra Technopolis. Zosnímané záznamy využiť aj pri tvorbe nových prípadov pre portál scholaludus-online.sk

Do plánovaného nového centra vedy a v nadväznosti na projekt virtuálneho centra vedy - scholaludus-online.sk by bolo veľmi vhodné uvažovať nad exponátom umožňujúcim vysokorýchlostné snímanie a okamžité vizuálne prezeranie spomalených záberov po kroku, s možnosťou ľubovoľného posúvania videa.

Za zmienku určite stojí aj exponát, ktorý obsahoval v uzavretej filmovej slučke niekoľko druhov snímania, či sa jednalo o časozberné snímanie, vysokorýchlostné snímanie, alebo aj snímky získané v reálnej rýchlosti, kde si ich užívateľ mohol jednoduchým otáčaním kolieska posúvať vpred a vzad, taktiež si mohol určovať rýchlosť premietania videí.

Za zmienku taktiež určite stoja aj veľké dotykové, interaktívne LCD obrazovky na ktorých mohol užívateľ presúvať kartičky a priradiť k nim správne dátumy (využívané hlavne pri objavoch a pod.) 

Zaujímavé je aj fungovanie systému evidencie návštevníkov vo vedeckom centre Technopolis, kde užívateľ dostal pri vstupe do vedeckého centra náramok obsahujúci zrejme RFID čip, po vyplnení základných údajov mohol pomocou náramku spúšťať exponáty. Užívateľove výsledky sa zaznamenávali, mohol si ich prezrieť priamo v kioskoch v centre vedy, alebo aj doma cez internetovú stránku (viď obr.) http://mytechnopolis.be/. Užívateľ má možnosť doma sledovať časti centra, ktoré ešte neabsolvoval, ale aj tie ktoré už absolvoval, prezerať si podrobnejšie informácie o exponátoch, stiahnuť si niektoré výsledky. Systém uvádza aj porovnávacie štatistiky typu 37% návštevníkov na danú otázku odpovedalo správne. 

6.   Prehľad prinesenej dokumentácie a miesto jej uloženia
Mechelenská deklarácia, brožúra - zborník  príspevkov so stručnými charakteristikami.

7.   Osobitne vyhodnotený očakávaný prínos ZPC
Poznatky zo služobnej cesty budú využité v rámci národného projektu PoPVaT, v častiach prípravy, budovania a realizácie centra vedy, pri príprave nových projektov, pri realizácii okrúhlych stolov a pod.  

Zosnímané video zábery a snímky budú po spracovaní použité aj v portáli scholaludus-online.sk.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na intranete CVTI SR. 

Súhlasím so zverejnením správy na internete: áno

Správu vypracoval: Mgr. Marián Zelenák

Dátum: 25. 3. 2014
Správu schválil: 	prof. RNDr. Ján Turňa, CSc.